text: Góðu valevni og komandi kommunustýrislimir!
text: #000001
text: Sinnisbati vil við hesari áheitan, nú valið skal standa í morgin, heita á tykkum, um at hava limir og málbólk okkara í huga, tá tit fara til samráðingarborðið.
text: #000002
text: Undir slagorðinum “Vel meg - tí eitt menniskja eri eg”, ynskir Sinnisbati at bera fram nøkur hjartamál, sum vit heita á tykkum, um at taka við í tykkara arbeiði viðari.
text: #000003
text: Sinnisbati ber fram fylgjandi tilmæli:
text: #000005
text: Hetta kann røkkjast við meira undirvísing og kunning í samskiftinum um sálarsjúkur við børnum, fyri starvsfólkum og skeiðum í sálarligari fyrstuhjálp. Umframt tað má vera lættari atgongd til supervisión fyri starvsfólkum og sálarfrøðiligari ráðgeving/viðgerð fyri familjum, børnum og ungum á dagstovnum, forskúlum, frítíðarskúlum, ungdómsklubbum og á skúlaøkinum sum heild, har ein serligur tørv verður mettur at vera til staðar.
text: #000007
text: Tað er ikki í lagi, at føroyskur ungdómur verður illa fyri, áðrenn tey kunnu fáa nakra hjálp. Sinnisbati heldur, at eitt føroyskt tillagað ráðgevingartilboð líknandi Headspace kundi verið rætta loysnin. Headspace er eitt tilboð, kent úr Danmark, bygt á eitt átak av australskum uppruna. Headspace veitir ókeypis ráðgeving til børn og ung í aldrinum 12-25 ár. Grundsjónarmiðið er, at eingir trupulleikar eru ov stórir ella ov smáir - her kann prátast um alt frá sjálvsvirði, hjartasorg, angist, skúla og útbúgving. Tað er út frá fortreytunum hjá børnunum og teimum ungu, og tey kunnu eisini vera púra dulnevnd og koma beint inn av gøtuni.
text: #000010
text: Royndirnar við Headspace í Danmark eru góðar, og av norðurlendska vælferðarmiðdeplinum er tað kosið sum Best Practice innan økið í 2016. Harafturat vísa kanningar, at Headspace heldur teimum ungu í útbúgving, fyribyrgir at sálarstøðan versnar, og sparir tí samfelagnum fyri útreiðslur í sambandi við lækna, sálarfrøðing, innleggingar og útmeldingar frá útbúgvingum.
text: #000011
text: Vil vilja enn einaferð heita á komandi kommunustýrislimir í kommunum kring landið, at taka hesi tilmæli til tykkum og gera enn meira við sálarheilsu og sálarheilsuframa í kommunalpolitikki borgaran til gangs.
text: #000014
text: Kommunuvalið 2020: Vel meg – tí eitt menniskja eri eg
text: #000015
text: Fáa tær eina Facebook-rammu fram til Kommunuvalið 2020, fyri at vísa á, at tú ynskir at meira dentur verður lagdur á sosiala trivnaðin og sálarligu heilsuna!
text: #000016
text: Sinnisbati ynskir at geva sítt íkast til valstríðið og politiska kjakið, við at seta sjóneykuna á ymisk politisk evni, sum felagið heldur vera viðkomandi í sambandi við komandi kommunuval. Vit ynskja við hesum at vísa á eina síðu av politiska kjakinum, sum vit meta er alt ov lítið er at síggja, og leggja dent á evni, sum eru viðkomandi fyri borgarar í samfelagnum, sum tíverri eiga ov lítla rúmd.
text: #000017
text: Eitt eru tung politisk og fíggjarlig mál, sum innkomuvegur, tunnlar, bygningar, kloakkir og grót. Eitt annað err sosial mál, sum røra borgararnar her og nú, og sum hava alstóran týdning fyri trivnaðin og sálarligu heilsuna.
text: #000018
text: Slagorðið hjá Sinnisbata fram til kommunuvalið hin 10. november er “Vel meg - tí eitt menniskja eri eg”.
  Tankarnir aftanfyri hetta slagorðið eru: Vit skulu hvør sær, tá vit fara á val eins og tey sum stilla upp til val, hugsa um menniskjað.
text: #000019
text: Í sambandi við, at Sinnisbati komandi vikurnar fer at senda skriv til uppstillaðu valevnini kring landið og leggja ymisk ítøkilig politisk ynski út á heimasíðu felagsins at lesa, hava vit sniðgivið eina Facebook-rammu við slagorðinum. Vit vóna, at nógvir føroyingar vilja taka rammuna til sín og nýta hana fram til valið. Við rammuni ber til sum einstakur borgari í kommununum kring landið at vísa á, saman við Sinnisbata, at ynskt verður, at dentur verða lagdur á teg og meg sum menniskju. Ikki í staðin fyri nakað annað, men sum ein líka stórur partur.
text: #000021
text: Við hesum vilja vit ynskja øllum eitt sera gott val og gott valstríð til øll tykkum, sum eru uppstillað.
text: #000022
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000023
text: Lesarabrøv frá valevnum – val 2019
text: #000024